I desember 1918 fattet riksrådkongressen den beslutning å sosialisere den moderne industrien, og da i første rekke gruvene. I ukene som fulgte foretok rådet for folkets representanter seg lite for å iverksette vedtaket, bortsett fra å opprette en sosialiseringskommisjon. I Ruhrområdet førte dette til misnøye, og der hadde det siden desember 1918 vært streiker med krav om høyere lønn. Den 21. desember 1918 ble det fremmet krav om sosialisering i Hamborn, men disse kravene kom raskt i bakgrunnen og ble overskygget av krav om lønnstillegg og kortere arbeidstid.